С.м. бурыстары : хоҡуҡ һаҡлау органдарына эштең ( енәйәти , гражданлыҡ , административ хоҡуҡ боҙоу ) хәл-шарттарын асыҡлауҙа булышлыҡ итеү ; һаулыҡ һаҡлауҙы камиллаштырыу ( ауырыуҙар һанын һәм үлем осрағын кәметеү , халыҡҡа медицина ярҙамын яҡшыртыу мәсьәләләрен хәл итеү , медицина ярҙамы күрһәтеү етешһеҙлектәренең сәбәптәрен асыҡлау һәм өйрәнеү ) һ.б. С.м. бүлектәре : суд-мед. танатологияһы ; травматология ; токсикология ; акушерлыҡ һәм гинекология ; биол. сығышлы матди дәлилдәрҙе тикшереү ысулдарын эшләү ; шәхесте һәм енәйәт ҡоралын идентификациялау ; эш материалдары буйынса экспертиза ( шул иҫәптән суд-медицина экспертизаһы ) үткәреү һ.б.